|  |
| --- |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL****Odsjek za društvene djelatnosti i opće poslove** |

KLASA: 622-01/24-01/1

URBROJ: 2170-30-24-2

Omišalj, 18. ožujka 2024. godine

Na temelju Odluke Općinske načelnice KLASA: 622-01/24-01/1, URBROJ: 2170-30-24-1 od 18. ožujka 2024. godine, Općina Omišalj objavljuje

**JAVNI POZIV**

**za prikupljanje zahtjeva za financiranje pregleda sportašima s područja općine Omišalj u 2024. godini**

**I.**

Općina Omišalj poziva sportske klubove da podnesu zahtjev za financiranje sportskih preventivnih pregleda sportašima s područja općine Omišalj u 2024. godini.

**II.**

Općina Omišalj financirat će sportske preventivne preglede za sportaše s područja općine Omišalj, članove sportskih klubova, i to u mlađim natjecateljskim kategorijama (izuzev seniora).

**III.**

Općina Omišalj sklopit će ugovor o obavljanju sportskih preventivnih pregleda s licenciranim liječnikom sportske medicine i financirat će sportske preventivne preglede isključivo kod ugovorenog liječnika.

Sportski klub dostavit će zahtjev s popisom sportaša za koje se traži financiranje sportskih preventivnih pregleda.

**IV.**

Općina Omišalj će financirati sportske preventivne preglede uz uvjet da:

* sportaši imaju prebivalište na području općine Omišalj što dokazuju potvrdom o prebivalištu (ne starijom od 6 mjeseci) ili kopijom osobne iskaznice;
* sportaši jesu članovi sportskog kluba podnositelja zahtjeva što dokazuju kopijom članske iskaznice ili nekog drugog istovjetnog dokaza;
* sportski klubovi nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine Omišalj.

**V.**

Sportski klubovi dužni su dostaviti popunjeni i ovjereni zahtjev dostupan na web stranici Općine Omišalj te dokumentaciju navedenu u samom zahtjevu.

Sportski klubovi dužni su, ukoliko to nisu ranije dostavili po nekom drugom Javnom pozivu, dostaviti i sljedeće:

* **potvrdu Fine** o preuzetom financijskom izvještaju za 2023. godinu i
* **dokaz o nepostojanju dugovanja** s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine Omišalj (Porezna uprava).

**VI.**

Javni poziv otvoren je do **29. ožujka 2024.** godine.

Zahtjevi koji se ne dostave u roku te uz koje nije dostavljena tražena dokumentacija, odnosno koji ne budu pripremljeni s potpunim podacima neće se razmatrati.

**VII.**

Zahtjevi se mogu predati u Općinu Omišalj putem e-maila na adresu: jelena.bigovic@omisalj.hr. Kao naslov e-maila potrebno je navesti: Financiranje sportskih preventivnih pregleda. Svu dokumentaciju iz točke IV. i V. potrebno je dodati u privitak e-maila isključivo pdf format.

Pitanja i dodatne informacije mogu se zatražiti telefonom ili elektroničkim putem na broj 661-970 ili e-mail jelena.bigovic@omisalj.hr.

**Upravni odjel Općine Omišalj**